**Tähtiseura-ohjelma/ Aikuisten seuratoiminta
Kehittämispolun Laatutekijä -kysymykset Tähtiseura-verkkopalvelussa**



**Johtaminen ja hallinto**

**Johtaminen**

|  |
| --- |
| **1.Seuran toiminnan arvot on määritelty*** Arvot on määritelty ja ne ohjaavat toimintaa ja ne ovat kaikkien luettavissa seuran nettisivuilta.
 |
| **2. Seuralla on toiminnan visio ja toimintasuunnitelma*** Seuralla on voimassa oleva toiminnan visio, joka ohjaa seuran toimintaa ja se on luettavissa seuran nettisivuilta. Vision toteutumiselle voi määrittää myös tavoiteajan. Seuran toiminnan tarkoitus on selkeä. Seuralla on kirjallinen toimintasuunnitelma.
 |
| **3. Seura edistää yhdenvertaisia mahdollisuuksia osallistua varallisuudesta, etnisestä alkuperästä, sukupuolesta, vammasta tai muusta yksilöön liittyvästä syystä riippumatta ja toimii syrjinnän ehkäisemiseksi*** Miten seura toimii, jos seuran toimintaan tulee/tai ON kiinnostunut tulemaan mukaan esim. vammainen harrastaja/ maahanmuuttaja/ vähävarainen harrastaja? Miten asiaan on valmistauduttu ja mitä kiinnostuneelle harrastajalle vastataan?
 |
| **4. Nuorilla on mahdollisuus vaikuttaa toimintaan yhdenvertaisesti aikuisten kanssa*** Miten nuorten ajatuksia otetaan huomioon seuran toiminnassa ja millaisia mahdollisuuksia nuorilla on vaikuttaa seuran toimintaan?
 |
| **5. Seuran toimintaa kehitetään kokoamalla säännöllistä palautetta toimintaan osallistuvilta*** Tässä voidaan hyödyntää mm. Oman seuran analyysia ja palautetta seuratoimijoilta. Tutustukaa myös muihin palautekyselyn tuloksiin esim. vanhemmat, aikuiset harrastajat, valmentajat, lapset, nuoret.
 |
| **6. Seuran johto (hallitus) arvioi omaa toimintaansa säännöllisesti** |
| **7. Seura tunnistaa paikallisen toimintaympäristön, oman roolinsa kunnassa ja mahdollisuudet toiminnan tarjoajana eri kohderyhmille*** Seura on tarkastellut omia mahdollisuuksiaan oman alueensa liikuttajana ja toimijana. Seura on tehnyt päätöksen, mille kohderyhmille seura haluaa tarjota toimintaa.
 |
| **8. Seura tekee yhteistyötä muiden toimintaympäristössä olevien tahojen kanssa*** Seura on pohtinut oman verkostonsa laajuutta, laatua ja omaa aktiivisuutta eri tahojen kanssa esim. koulut, urheiluakatemia, kunta, yritykset, muut seurat ja järjestöt.
 |
| **9. Seura tunnistaa toimintaympäristön muutoksia ja mahdollisuuksia sekä uudistaa toimintaansa vastaamaan niihin*** Katsokaa oheinen video ja hyödyntäkää siihen liittyvää työkirjaa pohtiessanne seuran tulevaisuutta. Videon kesto n. 3 min
 |
| **Kirjatkaa 1-3 asiaa, jotka johtamisen teemalla on hyvin tai erinomaisesti** |
| **Kirjatkaa 1-3 asiaa, joita johtamisen teemalla pitäisi kehittää** |

**Hallinto**

|  |
| --- |
| **1.Seuralla on ajantasaiset ja tarkoituksen mukaiset säännöt*** Seuran säännöt on tarkistettu ja mm. oikeat nimenkirjoittajien tiedot ovat PRH:n rekisterissä.
 |
| **2. Seura noudattaa urheilun Reilun pelin periaatteita*** 1.Jokaisen tasavertainen mahdollisuus liikuntaan ja urheiluun, 2.Vastuu kasvatuksesta 3. Terveyden turvallisuuden ja hyvinvoinnin edistäminen 4. Rehellisyys ja oikeudenmukaisuus 5. Luonnon kunnioittaminen ja kestävään kehitykseen pyrkiminen
 |
| **3. Seuralla on 'toimintakäsikirja'*** Toimintakäsikirjaan on kirjattu seuran toimintaperiaatteet, toimintatavat- ja tarvittavat ohjeet sekä eri vastuuhenkilöiden roolit. Toimintakäsikirjan ei tarvitse olla painettu käsikirja, vaan asiat voivat olla kirjattuna seuran nettisivuilla.
 |
| **4. Seuran toiminnasta on olemassa vuosikello*** Seuran toiminnan aikatauluista kerrotaan vuosikellossa, joka löytyy nettisivuilta.
 |
| **5. Seuralla on talousohjesääntö*** Talousohjesäännössä määritellään eri hallintoelinten ja toimihenkilöiden tehtävät ja vastuut yhdistyksen taloudenhoidossa.
 |
| **6. Seuran talous on hyvin hoidettu*** Seuralla on käytössä nykyaikaiset taloushallinnon välineet, seuran rahaliikenne on ajan tasalla (laskut, verot, budjetointi, tilinpäätös….) ja seuran tulot ja menot ovat tasapainossa. Seuran varallisuus ja velat ovat tasapainossa ja seura on varautunut riskeihin.
 |
| **7. Seurassa on kirjallisesti määritelty eri vastuuhenkilöiden ja toimielinten toimenkuvat ja vastuut*** Eri henkilöiden vastuut on hyvä kirjata seuran nettisivuille.
 |
| **8. Seura on hyvä työnantaja*** Työsopimus on allekirjoitettu, työntekijälle on määritelty työnkuva, työajanseuranta on kunnossa, palkanmaksu toimii ajallaan ja työterveydenhoito on järjestetty.
 |
| **9. Seuran viimeisin toimintakertomus ja tilinpäätös on hyväksytty yhdistyksen kokouksessa*** Voidaan todeta viimeisin yhdistyksen kokouksen päivämäärä, jossa nämä on hyväksytty.
 |
| **Kirjatkaa 1-3 asiaa, jotka hallinto teemalla on hyvin tai erinomaisesti** |
| **Kirjatkaa 1-3 asiaa, joita hallinto teemalla pitäisi kehittää** |

**Viestintä ja markkinointi**

|  |
| --- |
| **1. Seuran viestinnässä käytetään kohderyhmälle sopivia viestintäkanavia*** Viestinnässä käytettävät viestintäkanavat on valittu kohderyhmien mukaan ja ne voivat vaihdella esim. ikäryhmittäin ja harrasteryhmittäin.
 |
| **2. Viestintä on läpinäkyvää, ajantasaista, innostavaa ja vuorovaikutteista*** Viestintä kannustaa kahdensuuntaiseen vuorovaikutukseen, tieto on avointa ja se on päivitetty.
 |
| **3. Viestinnän roolit ovat selvät*** Seurassa on selvää, kuka vastaa ulkoisesta viestinnästä (esim. media), kuka sisäisestä viestinnästä, kuka joukkueiden/ryhmien viestinnästä, kuka päivittää nettisivuja. Jos tarvitaan kriisiviestintää, niin kuka silloin viestii asioista?
 |
| **4. Seuralla on toimivat nettisivut*** Löytyykö nettisivuilta seuran yhteystiedot, miten mukaan toimintaan, toimintaperiaatteet, maksut yms? Onko seuran nettisivujen toimivuutta arvioitu, ollaanko niihin tyytyväisiä?
 |
| **5. Tähtiseura-tunnus ja -kuvaus löytyvät seuran nettisivuilta ja niitä hyödynnetään seuran viestinnässä*** Olympiakomitean nettisivuilta löytyy teksti, mitä Tähtiseura -laatumerkki tarkoittaa. Nykyisen Tähtiseuran tulee lisätä tunnus ja linkittää teksti seuran nettisivuille.
 |
| **6. Seura markkinoi aktiivisesti toimintaansa haluamilleen kohderyhmille*** Millaisia markkinointikeinoja seura käyttää tavoittaakseen halutut kohderyhmät? Kenelle, mitä, miten?
 |
| **Kirjatkaa 1-3 asiaa, jotka viestintä ja markkinointi teemalla on hyvin tai erinomaisesti** |
| **Kirjatkaa 1-3 asiaa, jotka viestintä ja markkinointi teemalla on hyvin tai erinomaisesti** |

**Aikuisliikunnan periaatteita**

|  |
| --- |
| **1. Seura järjestää säännöllistä aikuisten liikuntatoimintaa. Vähintään osa toiminnasta on ohjattua.*** Kuinka säännöllistä toiminta on?
 |
| **2. Seura on sitoutunut aikuisliikunnan kehittämiseen.*** Aikuisliikunta sisältyy seuran toimintakäsikirjaan, toimintasuunnitelmaan ja budjettiin. Toiminta vastaa ihmisten muuttuviin tarpeisiin.
 |
| **3. Seuralla on aikuisliikunnan vastuuhenkilö(t). Vastuuhenkilöllä on tukea ja resursseja toimintaan.*** Seuralla on aikuisliikuntaan nimetty henkilö. Toimenkuva on selkeästi määritelty. Millaiset ovat vastuuhenkilön mahdollisuudet vaikuttaa seuran päätöksentekoon aikuisliikunnan asioissa?
 |
| **Kirjatkaa 1-3 asiaa, jotka aikuisliikunnan periaatteet teemalla on hyvin tai erinomaisesti** |
| **Kirjatkaa 1-3 asiaa, joita aikuisliikunnan periaatteet teemalla pitäisi kehittää** |



**Urheilutoiminta**

**Seuran urheilutoiminnan yhteiset linjaukset**

|  |
| --- |
| **1. Urheilijan/liikkujan polku on kuvattu seurassa*** Kirjatussa dokumentissa näkyy mm. mitä tarjontaa seurassa on eri ikäisille ja miten siirtyä ryhmästä toiseen tavoitteen ja iän mukaan. Seuralla on ymmärrystä, mistä liikkujat/urheilijat seuraan tulevat, miten he siellä pysyvät ja mihin liikkujia tarvittaessa voi ohjata eteenpäin jos omassa seurassa ei sopivaa tarjontaa.
 |
| **2. Valmennus-/ohjauslinjaus on kuvattu*** Valmennus-/ohjauslinjaus on kuvattu kirjallisessa dokumentissa. Mikä on ohjauksen/valmennuksen punainen lanka? Miten valmennus ja ohjaustoiminta etenee eri ikäluokissa? Aikuisryhmillä on määritelty vuosikohtaiset tavoitteet.
 |
| **Kirjatkaa 1-3 asiaa, jotka seuran urheilutoiminnan yhteiset linjaukset teemalla on hyvin tai erinomaisesti** |
| **Kirjatkaa 1-3 asiaa, jotka seuran urheilutoiminnan yhteiset linjaukset teemalla on hyvin tai erinomaisesti** |

**Liikkuja keskiössä**

|  |
| --- |
| **1. Osallistetaan liikkujia ryhmässä ja seurassa tuomaan tarpeitaan ja toiveitaan esiin.*** Miten ryhmässä kerätään liikkujilta kehitysehdotuksia ja ideoita? Miten ryhmässä sovitaan esim. turnauksiin/näytöksiin osallistumisesta?
 |
| **2. Seura tarjoaa joustavia ja kevyen sitoutumisen osallistumisvaihtoehtoja mahdollisuuksien mukaan.*** Millaisia mahdollisuuksia seura tarjoaa esim. kokeilumahdollisuuksien, maksu- ja osallistumistapojen, harrastusaikojen tai lainavälineistöjen suhteen? Seura voi järjestää joustavia osallistumismahdollisuuksia yhteistyössä muiden seurojen/toimijoiden kanssa.
 |
| **3. Seura tarjoaa aloitteleville harrastajille sopivia ryhmiä tai muuta tukea harrastuksen aloittamiseen ja huolehtii harrastusmahdollisuuksista eri tasoilla.*** Seurassa huomioidaan jo toiminnassa mukana olevien aikuisten liikkujien tarpeet, jotta liikkujat haluavat edelleen liikkua seurassa. Liikkujilla on matala kynnys tulla mukaan ilman, että on aikaisempaa kokemusta lajista tai liikuntamuodosta. Seura tarjoaa eritasoisia ryhmiä taitotasoltaan ja kuormitukseltaan ja markkinoi niitä.
 |
| **4. Seura mahdollistaa osallistumisen liikuntatapahtumiin ja/tai kilpailutoimintaan.*** Toiminnan ei tarvitse olla seuran sisällä tapahtuvaa. Seura voi esimerkiksi järjestää tai koordinoida matkoja, sarjatoimintaa tai informoida muiden järjestämistä tapahtumista ja kannustaa osallistumaan niihin.
 |
| **5. Seuran toiminta on liikkujien saavutettavissa.*** Viestintä on selkeää ja tavoittaa halutut kohderyhmät, esim. käytetään sopivia viestintäkanavia. Liikuntapaikalle on mahdollisimman helppo tulla: hyvät kulkuohjeet, mahdollisten kimppakyytien järjestäminen, opasteet paikan päällä.
 |
| **6. Seuralla on toimintatapa siihen, kuinka uudet harrastajat toivotetaan tervetulleeksi seuraan.*** Millä tavalla uusi harrastaja otetaan vastaan ja kerrotaan ryhmän ja seuran toiminnasta?
 |
| **Kirjatkaa 1-3 asiaa, jotka tällä liikkuja keskiössä teemalla on hyvin tai erinomaisesti** |
| **Kirjatkaa 1-3 asiaa, joita tällä liikkuja keskiössä teemalla pitäisi kehittää** |

**Aikuisliikunnan monipuolinen sisältö**

|  |
| --- |
| **1. Seuran ohjaus- ja valmennustoiminta on suunnitelmallista kaikissa ryhmissä.*** Toiminta on tavoitteellista ja sisältö on suunniteltu ja toteutettu sen mukaisesti. Tavoitteet voivat olla hyvin moninaisia: fyysiset, sosiaaliset, psyykkiset ja henkiset tavoitteet, tiedolliset ja taidolliset tavoitteet, harrastukselliset ja kilpailulliset tavoitteet, terveystavoitteet jne.
 |
| **2. Ohjatut harjoitukset ovat monipuolisia sisällöltään ja toteutukseltaan.*** Miten monipuolisuus näkyy seuran aikuisliikunnan kokonaisuudessa sekä harjoitusten sisällössä?
 |
| **3. Ohjatut harjoitukset ovat hyvinvointia ja terveyttä edistäviä ja tukevat liikkujan kehittymistä kokonaisvaltaisesti.*** Toiminta vastaa kuormitukseltaan ja taitotasoltaan osallistujien edellytyksiä, ominaisuuksia, tarpeita, osaamista ja kuntoa. Toiminta edistää fyysistä, psyykkistä ja sosiaalista hyvinvointia ja kehittää tietoja ja taitoja. Seurassa ei sallita kuntodopingin käyttöä.
 |
| **4. Ohjatut harjoitukset ovat fyysisesti ja henkisesti turvallisia.*** Ohjaajat ovat ensiaputaitoisia ja tuntevat tilan turvallisuussuunnitelman. Ohjaaja huolehtii siitä, että liikuntapaikka on asianmukainen. Ryhmän ilmapiiri on luottamuksellinen, avoin ja kannustava. Kiusaamista eikä syrjintää sallita. Ikävät tilanteet selvitetään mahdollisimman nopeasti ja avoimesti.
 |
| **5. Ohjatuissa harjoituksissa toimintaa sovelletaan mahdollisuuksien mukaan eri tarpeisiin.*** Tunnistetaan liikkujien erilaisia lähtökohtia (liikkumishistoria, tieto-, taito-, toimintakyky- sekä kuntotaso), tarpeita ja motiiveja ja ohjaaja huomioi niitä harjoitusten suunnittelussa ja toteutuksessa ja osaa soveltaa toimintaa osallistujille sopivaksi. Millaisia luovia ratkaisuja seuran toiminnassa on esim. tilojen, harjoitusvuorojen tai olosuhteiden suhteen?
 |
| **6. Seurassa kannustetaan myös omaehtoiseen liikkumiseen yksin ja/tai ryhmässä.*** Miten aikuisia kannustetaan omaehtoiseen liikkumiseen?
 |
| **Kirjatkaa 1-3 asiaa, jotka aikuisliikunnan monipuolinen sisältö teemalla on hyvin tai erinomaisesti.** |
| **Kirjatkaa 1-3 asiaa, joita aikuisliikunnan monipuolinen sisältö teemalla pitäisi kehittää.** |



**Seuran ihmiset**

**Voimavarat**

|  |
| --- |
| **1. Seurassa tunnistetaan erilaisten toimijoiden tarve, roolit ja vastuunjako*** Seurassa on arvioitu, millaisiin tehtäviin tarvitaan henkilöitä nyt ja lähitulevaisuudessa. Miten tehtävien jakaminen heidän kesken toimii ja onko tehtävien kuormittavuus sopiva?
 |
| **2. Seurassa on toimintatapa, miten uusia toimijoita löydetään riittävästi eri rooleihin*** Seurassa kysytään jäsenistön kiinnostusta toimia eri tehtävissä sekä halukkuutta antaa omaa osaamistaan seuran käyttöön. Seura pyrkii rekrytoimaan uusia toimijoita myös seuran ulkopuolelta.
 |
| **3. Seurassa on toimintatapa, miten uudet toimijat perehdytetään toimintaan*** Miten seurassa perehdytetään toimijat uuteen tehtävään ja kenen vastuulla perehdytys on? Seura varmistaa vastuuhenkilöiden tietämyksen seuran toiminnasta.
 |
| **4. Seurassa on toimintatapoja, joilla mahdollistetaan liikkujien ja toimijoiden osallisuus ja vaikuttamismahdollisuudet seuran toimintaan*** Miten seurassa pyritään innostamaan liikkujia ja toimijoita luomalla osallistumisen ja vaikuttamisen paikkoja?
 |
| **5. Seurassa kiitetään ja palkitaan toimijoita*** Millainen kiittämiskulttuuri seurassa on ja miten toimijoita palkitaan?
 |
| **6. Seuran ohjaajat ja valmentajat sekä muut seuratoimijat ovat koulutettuja ja heidän osaamisen kehittäminen on suunnitelmallista ja sitä tuetaan*** Onko seuralla olemassa rekisteri seuran ohjaajista ja valmentajista ja heidän koulutustasostaan? Miten seurassa varmistetaan ohjaajien, valmentajien ja muiden toimijoiden osaamisen kehittyminen?
 |
| **Kirjatkaa 1-3 asiaa, jotka tällä voimavarat teemalla on hyvin tai erinomaisesti** |
| **Kirjatkaa 1-3 asiaa, joita tällä voimavarat teemalla pitäisi kehittää** |

**Yhteisöllisyys**

|  |
| --- |
| **1. Seura panostaa yhteisöllisyyteen ja tekee seuraa tutuksi jäsenilleen*** Miten seurassa mahdollistetaan yhteisöön kuulumisen kokemus jokaiselle mukana olevalle esim. kohtaamisten ja tapahtumien kautta?
 |
| **2. Seurassa on hyväksyvä ja kannustava ilmapiiri** |
| **3. Seura tarjoaa harrastajille mahdollisuutta osallistua monipuolisesti seuran toimintaan*** Miten seura mahdollistaa osallistumisen seuran toimintaan toimijana, kannustajana, vaikuttajana sekä antaa mahdollisuuden jakaa ja kehittää osaamistaan?
 |
| **4. Seuralla on tunnistettava seuraidentiteetti, josta seura on ylpeä*** Miten seura on rakentanut omaa seuraidentiteettiään?
 |
| **Kirjatkaa 1-3 asiaa, jotka tällä yhteisöllisyys teemalla on hyvin tai erinomaisesti** |
| **Kirjatkaa 1-3 asiaa, joita tällä yhteisöllisyys teemalla pitäisi kehittää** |



**Aineelliset resurssit**

**Talous**

|  |
| --- |
| **1. Seuran talous on tasapainossa suhteessa toiminnan tavoitteisiin*** Mistä kuluja syntyy? Mistä tuotot tulevat? Ja miten näitä tulee muuttaa tavoitteiden suunnassa? Talous on ennustettavaa.
 |
| **2. Seura on määrittänyt toimintaansa sopivat varainhankinnan muodot*** Esim. jäsenmaksut, sponsorointituotot, rahankeräys, kaupallinen toiminta, julkinen/kunnallinen rahoitus. Varainhankinnan vastuut ja roolit on sovittu.
 |
| **3. Seura noudattaa maltillisuutta osallistujien kustannuksissa*** Seura pyrkii hillitsemään kustannuksia. Seuralla on toimintatapa vähävaraisten tukemiseen.
 |
| **4. Seura toimii resurssien kannalta järkevästi talouden ja ympäristön näkökulmasta*** Seura järjestää kimppakyytejä, välineiden kierrätystä ja muita toimia resurssien fiksuun hyödyntämiseen.
 |
| **Kirjatkaa 1-3 asiaa, jotka tällä talous teemalla on hyvin tai erinomaisesti** |
| **Kirjatkaa 1-3 asiaa, joita tällä talous teemalla pitäisi kehittää** |

**Olosuhteet**

|  |
| --- |
| **1. Seuralla on tarkoituksenmukaiset olosuhteet omiin mahdollisuuksiin ja tavoitteisiin nähden** |
| **2. Seuralla on tarkoituksenmukaiset välineet tavoitteisiin nähden** |
| **3. Seura varmistaa omalta osaltaan sekä yhteistyössä toimintaympäristön kanssa, että olemassa olevia tiloja ja välineitä käytetään parhaalla mahdollisella tavalla*** Mm. tilojen ja välineiden käytön optimointi ja joustavuus niiden käytössä. Proaktiivisuus esim. kuntaan tilojen hankkimiseen ja käyttöön liittyen.
 |
| **4. Seura on aloitteellinen olosuhteiden kehittämistyössä ja toimii tarvittaessa yhteistyössä muiden olosuhteista vastaavien tahojen kanssa*** Seura tuntee kunnan liikuntapaikkasuunnitelman ja on tarvittaessa mukana suunnittelussa ja pyrkii vaikuttamaan päätöksentekoon.
 |
| **5. Seuran tilat ja välineet ovat turvalliset*** Seurassa on käyty läpi tiloihin ja välineisiin liittyvät turvallisuusasiat.
 |
| **Kirjatkaa 1-3 asiaa, jotka tällä olosuhteet teemalla on hyvin tai erinomaisesti** |
| **Kirjatkaa 1-3 asiaa, joita tällä olosuhteet teemalla pitäisi kehittää** |